NaiveNeuron/SloPal huggingface dataset:
A. Belousovová, podpredsedníčka NR SR: (2008-09-04):
Nech sa páči.
Kollár, Boris, predseda NR SR (2022-11-08):
Kolegovia, budeme pokračovať v rokovaní siedmeho dňa 75. schôdze Národnej rady Slovenskej republiky v prerušenej rozprave... (Reakcie z pléna.) Aha, prepáčte, ja som si nevšimol, pán predseda, nech sa páči.
Kaník, Ľudovít, poslanec NR SR (2014-07-09):
Ďakujem. Vážený pán predseda, rokovali sme tu dlho, rokovali sme tu dlho o veľmi závažných zmenách súvisiacich s vodou, hovorí sa tu o zmenách ústavy, a preto žiadam v mene troch poslaneckých klubov (SDKÚ – DS, Obyčajných ľudí a KDH) o zvolanie grémia ihneď, aby sme sa pokúsili dospieť k dohode pred hlasovaním o tomto závažnom zákone, ktorý tu prerokúvame. Ďakujem.
Mikloško, Jozef, poslanec NR SR (2014-12-03):
Ak Hlina zruší všetko to, čo povedal, tak potom moja poznámka ani nebude platná. Ale chcem povedať, že on kritizoval nás za to, že máme 54,5 % dlhu HDP, čo je, samozrejme, zlé a nemalo by to stúpať. Určite to zapríčinila najmä zo začiatku privatizácia v ´94., potom neskôr toxické úvery v rôznych bankách v súvislosti s privatizáciou, potom aj privatizácia veľkých strategických surovín a tak ďalej, oddlženie bánk a takto to pokračuje. Len chcem povedať, že teda v ´91. a v ´92. skutočne aj federálny rozpočet, aj slovenský rozpočet bol vyrovnaný. Čiže bola by zaujímavá štúdia alebo diplomovka, doktorská práca, ako to vlastne je a prečo došlo do tohto stavu, ktorý je teraz. A dnes sú všetky štáty sveta zadlžené, chcem povedať, že Belgicko má dlh 102 % HDP a 380 mld. eur má Belgicko, slávne Belgicko s veľkými možnosťami Európskeho parlamentu a Európskej komisie. Taliansko má 108 % HDP, Japonsko 173. Priemer krajín OECD je 79,7 a Amerika má 73,2, čo je, samozrejme, tiež katastrofa, najmä preto, že konkrétny dlh stúpa z dvetisícpiateho 7,9 bilióna a v tomto roku už dosiahol 18 biliónov dolárov. Čiže proste je to hrozné a polovica verejného dlhu je v rukách zahraničných veriteľov. Čiže tento trend sveta je katastrofický všade, a teda jedine keby sa zmenil svetový hospodársky systém, ku ktorému nikto nemá chuť a nie zabezpečovala sa vysoká úroveň nielen dlhom a životom nad pomery, ale aj ináč, keby sa zrušili derivátne bublinové obchody cez krytie a tlačenie nekrytých peňazí, vtedy by sa dalo niečo robiť, ale momentálne ani Amerika, ani Európa nemá k tomuto chuť. Čiže tento termín katastrofálny bude stále pokračovať a, žiaľ,... (Prerušenie vystúpenia časomerom.)
T. Cabaj, podpredseda NR SR: (2009-04-29):
S faktickou poznámkou sa nehlási nikto. Ďalší v rozprave je prihlásený pán poslanec Mikloško. Nech sa páči, pán poslanec.
V. Veteška, podpredseda NR SR: (2008-05-14):
S faktickou poznámkou sa hlási pani poslankyňa Sániová. Končím možnosť ďalších faktických poznámok.
Hudacký, Ján, poslanec NR SR (2014-12-03):
Minimálne ešte nejakých 5 až 10 minút.
Sulík, Richard, predseda NR SR (2011-03-23):
Pán poslanec Jurčík.
Budaj, Ján, poslanec NR SR (2017-03-28):
Ďakujem pekne. Som rád, že si rozumieme v otázke pohľadu na demokraciu, ja by som ani to nenazval liberálnu demokraciu, ale jednoducho demokraciu. A som rád, že je vo vás ochrankyňa a obrankyňa takejto demokracie. Ale k tomu, čo ste povedali, pár poznámok. Ak som povedal, že Ústavný súd je zložený zo straníckych nominantov, to predsa nebola nejaká urážka, to bolo konštatovanie toho, jak sa kreuje, a vy ste potvrdila, že mám pravdu tým, že ste si posťažovala, že počas vlády Ivety Radičovej pravica zanedbala možnosť kreovať svojich straníckych nominantov, preto je súčasný Ústavný súd nerovnovážny a je prakticky nominovaný stranami, ktoré som vymenoval, ktoré odjakživa mali negatívny vzťah k zrušeniu Mečiarových amnestií, a nepočul som od nich, že by v tomto urobili nejakú konverziu. Ja som nehovoril teda o nedôvere apriori ku Ústavnému súdu ako k inštitúcii, preboha, to mi iste nemôžte vkladať do úst, ale o nedôvere ku konaniu, kedy od..., prenášate z tohoto ústavodarného zhromaždenia kontrolu na takto vykreovaný Ústavný súd, ktorý nepochybne je vytváraný straníckymi nominantami, lebo taký máme demokratický mechanizmus. Cítim, no poznámka k tomu, že materiálne jadro ústavy, vy sama ste priznala, že o tom ani nezačala v tejto sále diskusia. Nezačala, nikdy nezačala, zbytočne to zalievať pánovi Osuskému, ak spomenie, že žiadne materiálne jadro nie je, lebo nie je. Verím, že vy ste o ňom uvažovala, ale nie je. A ešte k tomu komfortnému pocitu, no, cením si naozaj na tom vašom prejave otvorenosť férovosť, komfortný pocit... (Prerušenie vystúpenia časomerom.)
Kamenický, Ladislav, poslanec NR SR (2015-11-11):
Ďakujem. Vážený pán predseda, v rozprave vystúpili traja poslanci, Beblavý, Novotný a Hlina. Pritom bol podaný jeden pozmeňujúci návrh. Pán predseda, budeme hlasovať o bodoch zo spoločnej správy 1 až 58 s odporúčaním gestorského výboru schváliť ich.
Dostál, Ondrej, poslanec NR SR (2023-03-31):
Pán poslanec Baránik, otvoril si veľmi dôležitú tému, ktorá tu rezonuje aj, aj v rozprave, aj predtým, aj v reakciách na tvoje vystúpenie, a teda to je aj vzťah medzi informáciou a názorom, lebo obávam sa, že ešte stále si mnohí neuvedomujú to rozlíšenie, a teda pokúšajú sa dať aj do polohy názoru, že či je ten názor pravdivý alebo nepravdivý. To, čo je názor, môže byť správny alebo nesprávny, môže sa vám páčiť alebo nepáčiť. Môžeme mať naňho nejaký názor, ale teda že či konkrétne napríklad opatrenie, ktoré schváli parlamentná väčšina vo forme zákona je dobré alebo, alebo, alebo zlé, tak tam, tam tá kategória pravdy nefunguje, lebo, lebo máme rôzne presvedčenia, rôzne názory o tom, čo by mal robiť štát, aká by mala byť sociálna politika, ako by mal štát zasahovať do ekonomiky a, samozrejme, že v závislosti od toho si konkrétne opatrenie jeden človek posúdi ako správne a druhý ako, ako nesprávne, ale to nie je pravda a nepravda. Problém je, že politici sú precitlivelí na seba a častokrát sú necitliví mnohí z nich voči novinárom. Nevravím, že sú, že sú to vždy tí istí, ale niekedy sú to aj tí istí, ktorí tu nariekajú, ako škaredo sa o nich novinári vyjadrujú, a potom sa vulgárnym slovníkom vyjadrujú na adresu novinárov. Ale čo je teda podstata, ktorá tu v tej debate uniká, je, že, že ak by sa novinári zaradili medzi chránené osoby, to neznamená, že bude, budú chránení v tom, že oni budú písať niečo, čo je zlé alebo nepravdivé, ale iba v prípade, že by bol na nich spáchaný trestný čin, tak by bolo to posudzované vo vzťahu k niektorým trestným činom prísnejšie, a to snáď nejdeme obhajovať, že páchanie tre... (Prerušenie vystúpenia časomerom.)
Uhrík, Milan, poslanec NR SR (2019-02-05):
Milé dámy, vážení páni, dovoľte, aby som uviedol novelu Ústavy Slovenskej republiky, v ktorej chceme odstrániť možnosť nominácie na prezidentského kandidáta prostredníctvom tzv. poslaneckých podpisov. To je ten spôsob, kedy sa 15 poslancov podpíše pod kandidatúru nejakého občana Slovenskej republiky na to, aby mohol následne kandidovať v prezidentských voľbách. To je vlastne celá úprava, ktorú navrhujeme. Ja by som to rád odôvodnil v rozprave, do ktorej sa hlásim ako prvý.
Taraba, Tomáš, poslanec NR SR (2022-05-20):
Vážený pán Kazda, vám tí Geissenovci museli v tej SaS-ke udrieť na mozgy, pretože, pretože bezdetný rodič, to má štatút, že buď manžel, alebo manželka. Keď je raz rodič a nemá deti, tak je len v štatúte manžela alebo manželky. To rodič nie je. A vy ste teraz obvinili nás všetkých, že ktorí chceme akýmkoľvek spôsobom pomôcť rodinám, že sme socialisti, že vy ste tí konzervatívci a že tu socialisti vlastne sú plný parlament, lebo že vraj táto pomoc ide ľuďom a nie všetci s tým súhlasia. Tak viete čo? Nie všetci súhlasia napríklad s tými vašimi schémami environmentálnymi, ktoré si tu pretláčate v skrátenom konaní, napríklad o tom zálohovaní tých fľašiek, ktoré tiež sú veci, ktoré keď si rozoberieme, tak tam to vyzerá, že tento rok bude 70 – 75-percentná marža na tej spoločnosti, tej súkromnej, ktorú ste nazvali neziskovka. Osobne sa k tomu vyjadrím. To znamená, že opäť budete mať na tom zozname ďalšiu firmu, ktorú budete musieť veľmi vehementne ako SaS-ka obhajovať, prečo im tam budete držať tie marže. Takže potom budem mať separátne vystúpenie. Ale vy ste za tie dva roky tu aj počas covidu neukázali nič iné len to, že vy viete obhajovať len záujmy tých, ktorí majú najväčšie marže, a najradšej máte tých, ktorí k tým maržám došli na základe nie trhu, ale na základe nejakých regulácií, na základe monopolného postavenia alebo že sú oligopol, alebo niečo podobné. Toto je klientela, o ktorú sa uchádzate vy. A to, že vám pritom mazurekovci asistujú, že mazurekovci sa postavili na stranu týchto schém, keď sa oni pýtajú, že čo má človek z toho, že podporí rodiny s deťmi, tak ja sa pýtam, čo máte vy všetci z toho, že to nepodporujete, že obhajujete tu tento veľkokapitál.
Gál, Gábor, minister spravodlivosti SR (2019-06-20):
Aj keď môžem za seba, keď sme začali riešiť situáciu na ministerstve spravodlivosti, že bola vypísaná súťaž na nájom a potom možné odkúpenie nejakej budovy, tak som nebol dvakrát nadšený, že z čoho môžme, ministerstvo, vyberať. Tak sme hneď sa pustili do toho, že, okej, tak pozrime sa to, čo by to spravilo, kebyže postaví ministerstvo vlastnú budovu. Keď len najoptimistickejšie časové intervaly mi dali, tak že osem, osem rokov. A tam sú ešte, lebo treba vypísať súťaž, návrh, riešenie, stavebné, územné, reklamácie, všetko možné. Proste, bohužiaľ, niekedy sme pápežskejší ako pápež. A toto je problém nielen Slovenska, ale aj krajín V4 napríklad, kde si vymieňame tieto názory, že my sme pod takým drobnohľadom niektorých inštitúcií Európskej únie, keď nám niečo zafinancujú, že titulom toho, transparentnosti, možnosti sa odvolať, opravných prostriedkov, všetkého možného, je to, že máme príliš komplikované verejné obstarávanie. Na druhej strane Úrad pre verejné obstarávanie musí zachovať svoju nezávislosť. Čiže už máme možnosť úradu posunúť niektoré verejné obstarávanie na posúdenie ešte pred vypísaním. Ale úrad vždy musí zachovať to, že keď aj súťaž potom prebehne, aby to mohol kontrolovať, mohol kontrolovať objektívne aj s vyvodením možných dôsledkov, sankcií. Ale nemôžem povedať, že Úrad pre verejné obstarávanie by sa staval k vláde macošsky. Robí si svoju úlohu. A, bohužiaľ, aj my na tých ministerstvách alebo na ostatných inštitúciách sme omylní. Akože chybička sa vždy vloudí. Dôležité je, aby tam nebol úmysel. Ja si myslím, že treba využiť možnosti komunikovať s úradom, komunikovať s dobrými odborníkmi, ktorých máme na Slovensku, a pristupovať k tomu zodpovedne. Bohužiaľ, tak ako je teraz verejné obstarávanie nastavené, ako som to už v tej predchádzajúcej odpovedi, je možné pre určitý počet, akože určitú skupinu špekulantov normálne ju zneužiť, čo by sme za normálnych okolností mali mať v prospech systému a nie v neprospech.
Glváč, Martin, podpredseda NR SR (2017-12-13):
Za klub SMER-u vám prajem naozaj krásne sviatky a chcem vám popriať to, aby sme sa tu nemuseli stretnúť napríklad o týždeň. Všetko dobré. (Smiech a potlesk.)
Danko, Andrej, predseda NR SR (2020-02-25):
Ďakujem. Na vystúpenie pani poslankyne žiadna faktická. Pani poslankyňa Grausová nie je v sále, stráca poradie. Pán poslanec Dostál.
Grendel, Gábor, podpredseda NR SR (2023-06-13):
Pán poslanec Martin Nemky.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 132 poslancov, za 84, proti 30, zdržalo sa 18, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie. Nech sa páči, pán spravodajca.
Laurenčík, Milan, podpredseda NR SR (2020-05-12):
Páni poslanci, prosím, nerušte rečníka. Pán minister, nech sa páči.
Bugár, Béla, podpredseda NR SR (2017-09-14):
Áno, v zázname to bude opravené.
K. Tóthová, poslankyňa: (2007-03-22):
Vy ste mi raz povedali, že, áno, ale ja som to nepodporoval. Boli ste vo funkcii a nevystupovali ste jednoznačne proti. Čiže, boli ste vo funkcii, keď sa prijal zákon. V parlamente došlo k džentlmenskej dohode, aby počas Dzurindovej vlády neboli problémy v nemocniciach, tak my sme nešli opätovne na Ústavný súd a dohodli sme sa, že do určitého času sa tieto exekúcie nezrealizujú a dáte zdravotníctvo do poriadku. Vy ste ho nedali, čiže, keď sme prevzali teraz po voľbách vládu, dovolili sme si to predĺžiť na niekoľko mesiacov, aby sme dali do poriadku to ... (Vystúpenie automaticky prerušené časomierou.)
Svoboda, Zdenko, poslanec NR SR (2024-05-09):
Ďakujem za slovo, pán predsedajúci. Správa o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky pani Zuzane Dolinkovej, poverenej riadením Ministerstva zdravotníctva Slovenskej republiky, vo výbore. Predseda Národnej rady Slovenskej republiky svojím rozhodnutím č. 296 z 2. mája 2024 pridelil návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky, tlač 297, na prerokovanie Výboru Národnej rady Slovenskej republiky pre zdravotníctvo ako gestorskému výboru s tým, že podá Národnej rade Slovenskej republiky správu o výsledku prerokovania uvedeného návrhu vo výbore. Výbor Národnej rady prerokoval predložený návrh skupiny poslancov, tlač 297, dňa 7. mája 2024. Výbor neprijal uznesenie, nakoľko návrh uznesenia vysloviť súhlas s návrhom skupiny poslancov Národnej rady Slovenskej republiky na vyslovenie nedôvery členke vlády Slovenskej republiky pani Zuzane Dolinkovej, poverenej riadením Ministerstva zdravotníctva Slovenskej republiky, nezískal súhlas nadpolovičnej väčšiny všetkých členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor Národnej rady SR pre zdravotníctvo poveril poslanca Národnej rady SR Zdenka Svobodu, aby predniesol na schôdzi Národnej rady Slovenskej republiky správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky pani Zuzane Dolinkovej, poverenej riadením Ministerstva zdravotníctva Slovenskej republiky, tlač 297, vo výbore. Súčasne poveril poslancov Radomíra Šalitroša, Karola Jasana (správne Janasa, pozn. red.) a Petra Slyšku, členov výboru Národnej rady Slovenskej republiky pre zdravotníctvo, za náhradníkov k predmetnému návrhu v prípade neúčasti spravodajcu. Pán predsedajúci, skončil som, prosím, môžete otvoriť rozpravu.
Klus, Martin, poslanec NR SR (2019-02-07):
Ďakujem pekne.
Golian, Ján, poslanec NR SR (2011-06-29):
Ďakujem za slovo. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Grendel, Gábor, podpredseda NR SR (2022-12-02):
V rozprave teraz vystúpi ako jediný písomne prihlásený pán poslanec Milan Mazurek.
Blanár, Juraj, podpredseda NR SR (2020-11-25):
Pán poslanec Svrček. Nech sa páči.
Pellegrini, Peter, podpredseda NR SR (2020-05-13):
Ďakujem pekne, pán minister, váš čas vypršal. Vyhlasujem rozpravu za skončenú. Pýtam sa navrhovateľa, či chce zaujať stanovisko. Nech sa páči, pán minister.
Zmajkovičová, Renáta, podpredsedníčka NR SR (2014-03-25):
V rozprave teraz vystúpi pán poslanec Gábor Gál, nech sa páči.
V. Veteška, podpredseda NR SR: (2005-06-21):
Pýtam sa, pán minister, chcete sa vyjadriť? Nech sa páči.
V. Veteška, podpredseda NR SR: (2006-03-15):
Panie poslankyne, páni poslanci, budeme pokračovať v prerušenom rokovaní v druhom čítaní o vládnom návrhu zákona o výkone väzby (tlač 1269). Rokovanie o tomto bode sme na 51. schôdzi prerušili po skončení rozpravy. Prosím ministerku spravodlivosti pani Žitňanskú, aby zaujala miesto, je už tam, pretože z predchádzajúceho bodu zostala, zároveň pána Abelovského, aby zaujal miesto pre spravodajcov. Prosím, pani ministerka, máte slovo, keďže ste o to slovo požiadali. Upozorňujem však poslankyne a poslancov, že vystúpením pani ministerky sa otvára rozprava.
Demian, Jaroslav, poslanec NR SR (2012-12-05):
Vážený pán predseda, po opätovnom otvorení rozpravy vystúpili v rozprave dvaja poslanci, pán poslanec Duchoň a pán poslanec Hlina. Obidvaja podali pozmeňujúce návrhy. Pán poslanec Duchoň súčasne navrhol vyňať bod 19 zo spoločnej správy na samostatné hlasovanie. Pán predseda, keďže pozmeňujúce návrhy boli podané dnes, dajte hlasovať najprv o skrátení lehoty podľa § 83 ods. 4 rokovacieho poriadku.
Hrnčiar, Andrej, podpredseda NR SR (2019-09-17):
O slovo požiadala navrhovateľka.
Ďuriš Nicholsonová, Lucia, podpredsedníčka NR SR (2018-10-23):
S reakciou na faktické poznámky, pani poslankyňa Žitňanská.
K. Sárközy, poslankyňa: (2007-06-28):
Vážená pani ministerka, dovoľte mi položiť jednu otázku. Túto otázku som položila aj vo výbore pre sociálne veci a bývanie pani štátnej tajomníčke, ktorá bola prítomná na rokovaní výboru. Ale pretože som nedostala dostatočnú odpoveď, tak aj vám položím túto otázku. V novele zákona o kolektívnom vyjednávaní navrhuje vláda vypustiť v bode 15 a 16 v § 17  ods. 4 a v § 17 ods. 5 slovo „tajný“. V zdôvodnení, čo uvádzate pri tomto zákone, píšete: „Navrhuje sa zo zákona vypustiť tajné hlasovanie o štrajku z dôvodu, že hlasovanie o štrajku je vnútorná záležitosť odborovej organizácie.“ Pani ministerka, moja krátka otázka je, podľa mojich vedomostí na hlasovaní o štrajku sa zúčastňujú aj zamestnanci, ktorí nie sú členmi odborovej organizácie. Prečo ich chceme prinútiť k tomu alebo prečo ich chce odborová organizácia prinútiť, týchto zamestnancov, alebo prečo chce na nich spraviť nátlak, aby hlasovali tajne, keď oni nie sú členmi odborovej organizácie, aby hlasovali verejne a pre nich by oveľa lepšie vyhovovalo hlasovať tajne, hlavne aj z psychologického hľadiska? Ďakujem pekne.
M. Číž, podpredseda NR SR: (2007-09-04):
Ešte jedna poznámka. Prosím vás, nezneužívajte rokovací poriadok a postupujte podľa neho. Poprosím aj pána predsedu výboru pre kultúru, aby nevykrikoval v sále. Prosím, aby využíval nástroje, ktoré má k dispozícii v rokovacom poriadku. Ja vás ubezpečujem, pán poslanec, že ich budem rešpektovať. Veľmi pekne ďakujem za pochopenie. A budeme pokračovať vo faktických poznámkach. Slovo má pán poslanec Pavol Frešo. (Hlasy z pléna: „Má procedurálny.“) Neudeľujem slovo.
Grendel, Gábor, podpredseda NR SR (2021-01-12):
V rozprave teraz vystúpi pán poslanec Čekovský.
Hraško, Igor, poslanec NR SR (2015-06-23):
Ďakujem za slovo. Pán predseda vlády, výnimočne s niektorými vecami z vášho prejavu sa dalo súhlasiť. Ale, samozrejme, s niektorými sa aj súhlasiť nedá. Kvóty by mal rozhodne náš parlament odmietnuť, na tom sa asi zhodneme naprieč politickým spektrom. Nakoľko nevieme ešte o počtoch, ktoré majú doplávať do Európskej únie po južnej hranici Schengenu, a predpokladá sa, že by to mohli byť až také množstvá, že kvóta, ktorú by sa prijalo prípadne pre Slovensko, by bola pre nás nezvládnuteľná. Je zaujímavé, že my máme schengenskú hranicu na východe s Ukrajinou a je prísne strážená. A vieme veľmi elegantne a veľmi rýchlo zakročiť proti akýmkoľvek prevádzačských skupinám a migrantom. A je to hranica Schengenu. Ale aj južná hranica je predseda hranicou Schengenu, Európskej únie. Prečo odtiaľ púšťame emigrantov a púšťame si ich ďalej dnu bez toho, aby sa proste s tými migrantami niečo robilo a oni sa tu zrazu voľne začínajú potulovať? Veď keby sa spustila vlna imigrantov z Ukrajiny, z vojnou zmietanej Ukrajiny, čo potom budeme robiť my? Ako nás bude Európska únia zachraňovať alebo aké kvóty potom budeme stanovovať, alebo budú sa vôbec chcieť starať o toto?! Zaujímavé, že z tej Afriky to ku nám prichádza. No a čo sa týka ešte toho zrušenia združovania alebo vytĺkania politického kapitálu, no koniec koncov väčšina zhromaždení, ktoré sa dejú aj s podporou politických subjektov, je na vytĺkanie politického kapitálu, či to niekto chce, alebo nechce. Len tu vyvstáva otázka, možno aj z diskusií, ktoré sa vedú na internete, či možno toto nebolo aj cielene provokované na to, aby sa vláda mohla začať zaoberať problematikou zhromažďovania sa extrémistických skupín. (Reakcie z pléna.) Hovorím, že sa o tom polemizuje, ja som vyjadril svoj názor.
Číž, Miroslav, podpredseda NR SR (2015-05-13):
Ďakujem, pán poslanec. Teraz v rozprave vystúpi pán poslanec Radošovský a pripraví sa pán poslanec Alojz Hlina.
Mizík, Stanislav, poslanec NR SR (2021-11-11):
Ďakujem za slovo. Tu v tejto sále pri takomto návrhu mali sedieť všetci, čo to spískali cez svojho iniciatívneho blbca, celá vláda. No, žiaľ, týmto iniciatívnym blbcom je v tomto prípade minister zdravotníctva. Už za socializmu bolo také heslo, ktoré znelo takto: „Iniciatívny blbec je horší ako triedny nepriateľ.“ Čo sme starší, to dobre poznáme. A celá táto iniciatíva je paškvil. Je to absolútny apartheid. Je založený na absolútnom klamstve, že vraj vakcína je sloboda. Tu vidíte, tu vidíme túto ich slobodu. Zaočkovaní, zarúškovaní. Každý z očkovaných má tu na tvári tento náhubok. Očkovaní roznášajú nákazu, sami ochorejú a tiež aj umierajú. Čo je to za prekliata vakcína? Aké sú to vakcíny, keď nechránia? To nie je očkovanie proti tetanu, ktoré chráni. Čoho sa boja s týmto náhubkom? Tento covid teror je na to, aby úplne, totálne zotročil ľudí. Každý, kto toto podporí, je súčasťou satanského plánu. Ja to tak nazývam. (Smiech v sále.) Môže sa smiať, môže sa smiať. Ničíte národ, pekelníci! A zvláštne, že nejak vo veľkom umierajú známe osobnosti. Toto tu nebolo. Očkované známe osobnosti nejak vo väčšom množstve a tí, čo sú neznámi, o tých je ticho a ŠÚKL falšuje údaje. Ďakujem.
Brocka, Július, poslanec NR SR (2014-09-24):
Na všetko sa nedá reagovať vo faktickej poznámke, ja som si z toho vybral dve veci. Pán poslanec Číž, vyčítate predkladateľom, nám, prečo to chceme teraz riešiť, že veď predsa takéto veci sa riešia až po voľbách. No ja vám chcem povedať, že po voľbách to nebudeme musieť vôbec riešiť. Pozrite sa, musím byť konkrétny, aby to bolo zrozumiteľné. Aj v roku 2016 pán poslanec Muňko možno bude poslanec Národnej rady po voľbách parlamentných, ale pán poslanec Muňko už nebude riaditeľ Sociálnej poisťovne, lebo ho vláda odvolá. Alebo týka sa to všetkých tých, ktorí boli vymenovaní či ministrom alebo vládou do riadiacich, vedúcich, vysokých, verejných funkcií. Taká prax jednoducho tu nemôže byť. Ale ten problém je tu teraz, my ho preto chceme riešiť, lebo teraz zneužívate verejné funkcie vy zo strany SMER, verejné zdroje. No a druhá poznámka. Ste sa zastavili pri moderátorke Banášovej, slečne, že prečo moderuje toľko relácií v súkromných televíziách. Tak to, sa priznám, keď sa ona dozvie, tak budete zajtra predmetom jej najbližšej relácie. Veď ona nie je verejný funkcionár, pán kolega Číž, veď ak ju platia súkromné televízie alebo rádiá, veď my vôbec nevstupujeme do toho, do súkromnej sféry. Ak sú vaši ľudia takí šikovní a chcú podnikať, no tak nech podnikajú, im nemôže nikto v tom brániť. Ale my tu hovoríme o tých zberačoch mandátov, že berú viacero platov z verejných zdrojov, keď zastávajú viacero tých mandátov. A to je aj nemorálne, aj nespravodlivé. A vám to škodí, naozaj.
Zmajkovičová, Renáta, podpredsedníčka NR SR (2014-07-02):
Kolegyne, kolegovia, pokračujeme v popoludňajšom rokovaní šiesteho dňa 36. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa vodný zákon (tlač 1051). Poprosím pána ministra životného prostredia, aby zaujal svoje miesto, pána spravodajcu poslanca Róberta Puciho o zaujatie svojho miesta. S faktickými poznámkami sú na dopoludňajšie vystúpenie pána ministra prihlásení siedmi poslanci. Ako prvý s faktickou je pán poslanec Galko. Nie je v sále. Pán poslanec Huba, nech sa páči.
Mihál, Jozef, poslanec NR SR (2014-10-30):
Ďakujem, pán podpredseda. Pani kolegyňa Mezenská, ďakujem za vaše vystúpenie. Myslím si, že ste celkom pekne udreli klinec po hlavičke, keď ste vzniesli kritiku na vlajkovú loď pána ministra, dávky v hmotnej núdzi. Jednoducho nefunguje to. Hovorila o tom už aj kolegyňa Lucia Nicholsonová. A ja ešte jednu vec pripomeniem, ktorú som nepovedal ani ja, ani nikto iný a o ktorej vlastne ani neviete. Pretože je to nová správa. Sociálne služby, o ktorých tak isto pán minister hovoril a ktorými sa chválil, tak vedzte, že riaditeľka odboru sociálnych služieb pani Lýdia, nebudem hovoriť celé meno, ktorá 25 rokov pracovala na ministerstve, ktorá prežila niekoľko vlád, pretože ju všetci ministri rešpektovali vrátane mňa, pred pár dňami dostala výpoveď, pretože už nebola ochotná pracovať pre takého ministra, ako je pán Richter.
Petrík, Simona, poslankyňa NR SR (2019-09-24):
Ďakujem veľmi pekne. Pán Vašečka, tak, naopak, my sme v tomto zákone na úplne iných stranách barikády, ale, ako ste povedali, to je v poriadku, rôznosť názorov je okej. Ja by som reagovala konkrétne na časti vašich vstupov, v prvom rade na ten prieskum, o ktorom ste hovorili, ten prieskum Markízy. Tak ste si ho tak jemne, trošku upravili. Pretože tam Focus sa pýtal ešte aj ďalšie otázky, napríklad že koľko percent obyvateľov súhlasí so skrátením tejto lehoty na osem týždňov. A s týmto, s týmto skrátením súhlasilo iba 35,2 % opýtaných a 56,2 % s tým nesúhlasilo. Čiže to je k tomu prieskumu. Potom k tomu komunistickému, ste to tak opakovali, že komunistický zákon stále, že je extrémne liberálny. Ja tvrdím, že je to štandardná európska legislatíva, ktorá poskytuje adekvátnu rovnováhu medzi právom nenarodeného dieťaťa na život a právom ženy slobodne sa rozhodnúť. Nie je to žiadny extrémne liberálny, liberálny, liberálna legislatíva. A čo sa týka ešte toho, ako ste stále hovorili, že vlastne vy chcete znížiť ten počet potratov. Ten počet potratov kontinuálne od roku 1990, pán Vašečka, klesá prirodzene, hej. A ja sa teda pýtam, prečo predkladáte zákon aj vy, aj vaši kolegovia, ktorí to tu predkladajú, ktorý vyslovene nie je treba, hej? Nie je ho treba, pretože ten počet potratov klesá, stále klesá aj vďaka tej legislatíve. Takže ja mám na vás otázku, naozaj si myslíte, že týmto zákazom, pretože vy reálne prichádzate s reštriktívnym návrhom, dosiahnete väčšie zníženie potratov, ako je tomu prirodzene teraz? Ja by som bola veľmi vďačná za odpoveď na túto otázku. Ďakujem pekne.
Zajačik, Vladimír, poslanec NR SR (2022-06-29):
Pán predseda, keďže sme odhlasovali bod zo spoločnej správy a hlasovali sme aj o podaných pozmeňujúcich a doplňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Laššáková, Jana, poslankyňa NR SR (2017-03-30):
Teraz budeme hlasovať o pozmeňovacom návrhu, ktorý predložil pán poslanec Budaj.
Antal, Peter, poslanec NR SR (2019-06-19):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre pôdohospodárstvo a životné prostredie a výboru pre verejnú správu a regionálny rozvoj. Ďalej, aby za gestorský určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 6. septembra 2019 a v gestorskom výbore do 9. septembra 2019.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 141, za 48, proti 59, zdržalo sa 33, 1 nehlasoval. Návrh nebol schválený.
Kolíková, Mária, poslankyňa NR SR (2023-11-15):
Ďakujem veľmi pekne, pán predsedajúci, za upozornenie, budem sa snažiť reagovať, samozrejme, na rečníka. Ja veľmi pekne ďakujem, pán poslanec Ledecký, za naozaj sociálne vystúpenie, pretože pri čítaní programu, programového vyhlásenia, teda programového vyhlásenia vlády mi tam naozaj chýba toto sociálne cítenie a osobitne naozaj vidno pri marginalizovaných komunitách, lebo kde inde máme vidieť teda naozaj ten sociálny rozmer a citlivosť k skupine, ku ktorej treba pristupovať spôsobom, že chceme jej pomôcť vymaniť sa z toho ťaživého prostredia, kde je. A potom osobitne hovoriť o tom, že pozeráme sa teda na rovnováhu medzi právami a povinnosťami dotknutých osôb, sa ukazuje ako nenáležité, ale v iných častiach programového vyhlásenia vlády už nám takáto rovnováha nie je potrebná. A ja si dovolím len na tú necitlivosť poukázať napríklad v časti, kde je ambícia tejto vlády prehodnotiť medializované výstupy v súvislosti s zjavne asi politicky činnými osobami, ak sú osobami trestného stíhania, pretože áno, máme tu takúto ambíciu, iným spôsobom komunikovať o osobách, ktoré sú podozrivé, obvinené, obžalované, asi aj tak, ako to normálne funguje, s riadnym uvedením mena a priezviska, aby sme vedeli, o akú osobu sa jedná, že máme obvineného podpredsedu parlamentu, že máme obžalovaného poslanca a že tu máme bývalých obvinených členov vlády a z akých trestných činov. Tak asi toto už nemáme vedieť. Ale na druhej strane, keď chceme, keď vlastne by mala vláda pomôcť osobám, ktoré sú v ťaživej situácii, no tak tam sa treba naozaj osobitne pozrieť, že či im vlastne pomôžeme a budeme teda veľmi citlivo pozerať na tú rovnováhu medzi právami a povinnosťami, ale ak sa to nás týka, no tak to teda pardon.
Blanár, Juraj, podpredseda NR SR (2022-02-15):
Ďakujem obom, pani ministerke aj pánovi spravodajcovi. Prerušujem rokovanie o tomto bode programu. Vážené pani poslankyne, páni poslanci, Národná rada schválila načasovanie jedného bodu, ktorým je návrh na odvolanie a voľbu členov Rady Slovenského pozemkového fondu na 16.30 h. Tento návrh má predniesť pán minister pôdohospodárstva Vlčan o 16.30 h, takže vyhlasujem krátku prestávku do 16.30 h, aby sa mohol dostaviť pán minister, pretože ďalší, ktorý pokračuje so svojím návrhom, pán poslanec Tomáš Taraba, by určite potreboval dlhší čas. Ďakujem. (Prestávka.)
Kolesík, Andrej, poslanec NR SR (2011-04-01):
Ďakujem. Ospravedlňujem sa ešte raz, pán predsedajúci. Počúval som pozorne faktické poznámky kolegov, preto som zabudol. K pánu poslancovi Kalistovi a možno aj k pánu poslancovi Markovičovi. Ja som vytrhol iba úzku problematiku, ktorá sa týka študentov vysokých škôl, ostatným veciam som sa nevenoval, pokiaľ ste si všimli. A zásadný problém mám s tým, že novela zaviedla platenie zdravotných odvodov pre študentov nad 26 rokov a doktorandov nad 30 rokov. Pani premiérka sľúbila, že stav bude odstránený, resp. bude to uvedené do takého stavu, ako to bolo predtým, sľúbila to zástupcom študentov, Študentskej rade vysokých škôl, a svoj sľub nedodržala. Kozmetická zmena v pozmeňujúcom návrhu posúva ten vek z 26 na 30 a na doktorandov úplne sa zabudlo. Takže to bolo podstatou môjho vystúpenia. A ako inak to mám nazvať ako zavádzanie študentov a, pán poslanec Zajac, klamstvo. A, mimochodom, ja som žiadne porovnanie, pán poslanec Zajac, neurobil, urobili ste ho za mňa. Ďakujem.
Valášek, Tomáš, poslanec NR SR (2023-02-14):
Vďaka, pán predsedajúci. Budem veľmi stručný. Vysvetlenie motívu aj, aj metódy, ktoré sme zvolili na pokrytie výdavkov na bývanie, vysvetlím v rozprave, preto sa hlásim prvý. Čiže dovoľte mi zatiaľ uviesť len toľko, že cieľom predkladaného návrhu je zaviesť nový príspevok na pomoc s bývaním a vychádza, samozrejme, jednak z tej dlhodobej krízy, ktorú pri... s bývaním a s cenami bytov na Slovensku máme a ktorú navyše ešte posledných pár mesiacoch priťažil, alebo kde priťažila cena, alebo tá kríza s cenami energií. Ako na to ideme a čo sú výhody tohto nášho prístupu a postupu, vysvetlím v rozprave, do ktorej sa týmto hlásim ako prvý. Vďaka.
P. Hrušovský, predseda NR SR: (2003-10-24):
Nech sa páči, pán poslanec Minárik.
Hrnčiar, Andrej, podpredseda NR SR (2017-12-05):
Pán poslanec Nemky.
Kamenický, Ladislav, poslanec NR SR (2020-09-17):
Ďakujem pekne. Všetkým, ktorí pristupovali k faktickým korektne, tak ďakujem, ale musím reagovať na pána Stančíka a na pána toho predchádzajúceho, neviem, jak sa volá už, pardon. Podvody v DNA, páni poslanci z OĽANO, má váš predseda Igor Matovič. On je usvedčený daňový podvodník (potlesk), ktorý len vďaka tomu, že bol premlčaný jeho trestný čin, tak v podstate nie je súdený. Ja sa pýtam, opýtajte sa vášho predsedu, ako jeho manželka Pavlínka získala 10 mil. eur. Ona je totiž politicky exponovaná osoba, to by ste mali vedieť. To je človek, ktorý je naviazaný na politika, a mal by vedieť zdôvodniť, odkiaľ zobral 10 mil. eur, ktoré investoval do pyramídovej hry, kde možno, pravdepodobne si nechala vyplatiť svoje zisky, a tí chudáci a možno medzi nimi sú aj dôchodci, prídu o svoje peniaze. To je podobné, ako bol BMG Invest. Tak ja som veľmi zvedavý, ako bude potom vysvetľovať, ak bola prednostne vyplatená a prišli o peniaze tí, ktorí boli na dne tej pyramídy. Čo sa týka, nehovorte mi, viete, keby ste nemali dnes peniaze a poviete, že prijali sme zákon, je tu zákon, kde majú zákonný nárok tí dôchodcovia dostať peniaze, a vy hovoríte, že nemáte. No máte, že vy nemôžte povedať to, vy ste si nadelili 7,8 mld., bankám ste dali 380 mil. a nemáte navyše dať 280 mil. dôchodcom. To myslíte vážne? Toto myslíte vážne? Keby ste nemali, tak možno poviem ako bývalý minister financií, že no, tak treba nejaké opatrenia, neviem čo. Vy máte toľko peňazí, koľko tu žiadny minister financií pred vami nemal. Tak sa nevyhovárajte! Zákon platí a želám, žiadam o stiahnutie tohto zákona. Ďakujem pekne.
Herák, Ján, poslanec NR SR (2021-01-12):
Ďakujem pekne, pán podpredseda. Tak toto je tá politická kultúra, však, pán Suja? Ale dobre, idem k pánovi poslancovi, nášmu kolegovi Jožkovi Pročkovi. Jožko, chcem ti naozaj poďakovať. Ja ťa poznám roky, roky ťa poznám a nepoznám ťa len z politického diania. Ja viem, že ty si prišiel do politiky pomáhať, naozaj úprimne, odvážne pomáhať a netváriť sa a nebrať len veľké peniaze. A, samozrejme, naši poslanci od ĽSNS, ako si správne poznamenal, sa len tvária, pretože oni chcú, oni nechcú pomôcť ľuďom. Im nezáleží na zdraví, ktoré je pre nás tak smerodatné, tak na prvom mieste, lebo ľudia potrebujú byť všetci zdraví. Koronavírus, už som povedal asi tisíckrát, si nevybrala táto vláda. Ona ho nechcela totižto. To je holý fakt. Ale tváriť sa od poslancov z ĽSNS a opozície, pretože sa len, pretože oni si len zbierajú politické body. To je ich účel tejto politiky. Ja rozumiem, že oni sú opoziční a budú len kritizovať. To je do istej miery ich aj úloha. Ale nezabúdajme, prosím vás, a chcem, Jožko, ťa ešte raz pochváliť a potvrdiť, že nám všetkým poslancom za OĽANO ide v prvom rade o zdravie ľudí, všetkých občanov. Aj my chceme otvoriť reštaurácie, aj my chceme otvoriť služby všetky. Ale jednoducho majme na pamäti, že zdravie je pre nás skutočne alfou a omegou. Ďakujem pekne.
Sloboda, Vladimír, poslanec NR SR (2016-09-21):
Ďakujem. Už kolega Viskupič povedal presne k tejto téme to, čo som aj ja chcel povedať, že jedna vec je, že vyberanie poplatku je závislé od, resp. môže sa stanoviť ku katastrálnemu územiu, prípadne časti obce. A naopak, umiestnenie investície z tohto poplatku už nie je definované územím, katastrálnym územím alebo časťou obce. Takže toto naozaj bude obzvlášť veľkou debatou, ak naďalej bude platiť tento zákon, veľkou debatou hlavne v Bratislave, v Bratislave verzus v mestskej časti. Takže naozaj, kým prebehne táto diskusia, tak asi bude dlho trvať, kým takéto VZN-ko vôbec v Bratislave sa prijme. Ďakujem.
M. Hort, podpredseda NR SR: (2008-10-30):
Uzatváram rozpravu s tým, že o slovo sa v záverečnom vystúpení prihlásil pán navrhovateľ, pán minister zdravotníctva. Nech sa páči.
Galko, Ľubomír, poslanec NR SR (2014-04-01):
Ďakujem pekne. Pán kolega Fecko, aj vaše vystúpenie mňa osobne utvrdilo v tom, že skutočne ten bod 19 je naozaj veľmi neštandardný, je nejednoznačný a jediné riešenie je to vypustiť a pripraviť komplexný návrh, o ktorom sa bude diskutovať. Po tom vašom vystúpení som o tom už presvedčený na 100 percent. Ale dovolím si ešte jednu poznámku k tomu vášmu vystúpeniu. Ja by som vás chcel poprosiť, aby sme nezľahčovali to zrušenie Vojenského obvodu Javorina, ktoré sa udialo v roku 2010 v tom decembri, a to teraz nehovorím len o sebe, ale hovorím aj o mojich dvoch predchodcoch, pretože nariadenie o tom, aby ten vojenský obvod bol zrušený, bolo vydané už v roku 2002. Potom v roku 2006 na základe nejakej poslaneckej novely to nebolo možné ďalej realizovať. Táto novela bola napadnutá generálnym prokurátorom, ťahalo sa to tri roky, až do roku 2009 a v 2009. to predchádzajúca vláda nemohla opäť zrealizovať len kvôli tomu, že tam boli nejaké legislatívne prekážky v súvislosti s blížiacimi sa parlamentnými voľbami, a dotiahli sme to potom až my. A opakujeme ešte raz, priamo na vláde boli problémy ešte so schválením tohto zrušenia Vojenského obvodu Javorina a opičky dokonca robil aj, s prepáčením alebo v úvodzovkách, aj pán prezident. Naozaj ten, ten, ťahalo sa to dlhé roky, dokiaľ sa to podarilo urobiť, a nie my sme tí, ktorí sme tie pozemky tým ľuďom ukradli. My sme tí, ktorí sme vytvorili priestor na to, aby sa im mohli vrátiť. Takže nejaké sypanie si popola na hlavu a zľahčovanie tohto momentu by som, on naozaj nie je na mieste. Len to som chcel poznamenať. Ďakujem pekne. (Potlesk.)
Šipoš, Michal, poslanec NR SR (2021-11-23):
Ďakujem pekne, pán predseda. Ja by som tiež chcel požiadať o zmenu návrhu programu. Na základe návrhu troch poslaneckých klubov OĽANO, SaS, SME RODINA navrhujeme, aby: Po prvé, sa číslo parlamentnej tlače 658, jedná sa o školské zdravotné sestry a zákony z oblasti zdravotníctva, číslo parlamentnej tlače 704, 705 a 758, zaradili na koniec programu schôdze pred bod 74 programu, a to je kategorizácia liekov, číslo parlamentnej tlače 706. Po druhé, navrhujeme, aby sa o čísle parlamentnej tlače 667, jedná sa o lesné kluby, hlasovalo až na konci schôdze, to je po hlasovaní o čísle parlamentnej tlače 706, aktuálne 74. bod programu tejto schôdze. Po tretie, aby sa prerokovanie čísla parlamentnej tlače 690, verejné vodovody a kanalizácie, termínovali na štvrtok 25. 11. ihneď po hodine otázok. A po štvrté, aby sa prerokovanie čísla parlamentnej tlače 440, 547, 686 a 736, sú to vládne návrhy z ministerstva vnútra, termínovali na štvrtok 2. 12. od 9.00 hodiny. Ďakujem pekne.
Bugár, Béla, podpredseda NR SR (2016-04-18):
Vážené dámy, vážení páni, otváram možnosť sa prihlásiť ústne do rozpravy k tomuto bodu programu. Pýtam sa, kto sa hlási ústne? Končím možnosť sa prihlásiť ústne do rozpravy. Pán poslanec Viskupič, nech sa páči, máte slovo.
Grendel, Gábor, podpredseda NR SR (2022-10-18):
Dvanásť faktických, trinásť faktických poznámok. Končím možnosť prihlásiť sa s ďalšími faktickými poznámkami. Ako prvá pani poslankyňa Jana Bittó Cigániková.
Hufková, Eva, poslankyňa NR SR (2014-12-12):
Ďakujem pekne, pani podpredsedníčka. Vážený pán poslanec, podľa toho, čo viem, vám výbor neschválil poslanecký prieskum v Národnej diaľničnej spoločnosti. Ako ste sa teda dostali k týmto informáciám, ktoré ste tu prezentovali? Nie je to náhodou tak, že vás dobrovoľne pustil do Národnej diaľničnej pán minister Počiatek? Myslíte si, že by to urobil aj v prípade, keby mal čo skrývať? Ešte by som sa chcela opýtať, ak to teda chápem správne, že najviac na všetkom vám vadí spoločnosť Fleetpay, s ktorou váš pán predseda chcel uzatvoriť napriamo zmluvu bez verejného obstarávania. Ak sa nemýlim, vy ste vtedy boli štátnym tajomníkom ministerstva dopravy. Ďakujem.
Bugár, Béla, podpredseda NR SR (2018-05-28):
Vyhlasujem rozpravu o tomto bode programu za skončenú. Chce sa vyjadriť niekto? Ďakujem pekne, takže prerušujem rokovanie o tomto bode programu. Ďalším bodom bude prvé čítanie o návrhu poslancov Milana Krajniaka, Borisa Kollára, Petra Pčolinského, Adriany Pčolinskej a Petra Štarchoňa na vydanie zákona o lobingu (tlač 960). Dávam teraz slovo pánovi poslancovi Krajniakovi, aby návrh zákona uviedol. (Rokovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 960.)
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pán minister, naozaj súhlasím s tým, že čo sa týka špekulantov v tejto súkromnej autobusovej doprave alebo nepravidelnej doprave, naozaj týmto treba urobiť stopku. To, o tom sa ani nemusíme baviť. Naozaj je to, je to tak. Ale čo sa týka pomoci pre prevádzkovateľov nepravidelnej autobusovej dopravy, tak ako tuná bolo povedané, naozaj táto pomoc prišla dosť neskoro, je nie v dostatočnej výške a nie je príliš adresná. Čiže ja si naozaj myslím, že tí autodopravcovia, ktorí poberajú nejaký príspevok v rámci kompenzácií z vyšších územných celkov, poprípade z miest a obcí, jak nejaká takáto zmluva existuje, to je v poriadku, to je fajn, ale naozaj viac ako 90 % týchto nepravidelných autobusových dopravcov nepoberá žiadne kompenzácie, čiže naozaj im zostali len lízingy, zostali im poistenia, zostali im cestné dane, toto všetko im zostalo, toto im nikto neodpustil. Ale naozaj tie príjmy, ktoré mohli vytvárať, tie sa nie že znížili, tie sa stratili úplne. Čiže naozaj ja len veľmi chcem poďakovať a kvitujem tento návrh zákona. Pristupujme individuálne ku každému jednému autodopravcovi, ku každej jednej autoškole, ktorá si touto derniérou naozaj musela prejsť a prechádza, ale hovorím, každá jedna pomoc bude určite vítaná, určite bude dobrá, ale naozaj, tak ako povedal kolega Suja, veľmi pekne chcem poďakovať vám ako ministrovi a určite aj celému vašemu odbornému tímu na ministerstve dopravy, že ste priznali, že táto pomoc je pomalá a prišla neskoro. Čiže naozaj si to vážim, naozaj si to cením a klobúk dole pred takýmto chlapským slovom. Ďakujem pekne.
Laššáková, Jana, podpredsedníčka NR SR (2013-10-29):
Nech sa páči, pán, aha, s reakciou pán poslanec Brocka.	Nech sa páči.
Matovič, Igor, podpredseda vlády a minister financií SR (2021-07-01):
Skúste nezneužívať, skúste nezneužívať túto procedúru, mali by ste mať doplňujúcu otázku k otázke č. 3. Máte doplňujúcu otázku k č. 3? (Povedané súbežne s rečníkom.)
V. Veteška, podpredseda NR SR: (2004-12-02):
Vážené panie poslankyne, vážení páni poslanci, body ministra spravodlivosti Slovenskej republiky, tlač č. 835, 836, 837 a 838, budú prerokované po vládnom návrhu zákona o štátnom rozpočte, v programe boli zaradené pod bodmi č. 34 až 37. Pristúpime teda k druhému čítaniu o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Návrh zákona ste dostali pred prvým čítaním ako tlač 883. Spoločnú správu výborov máte ako tlač 883a. Pán poslanec Burian, žiadam vás, aby ste uvedený návrh zákona odôvodnili. Nech sa páči.
Bugár, Béla, podpredseda NR SR (2010-12-07):
Ďakujem. Dávam ešte slovo pánovi spoločnému spravodajcovi predsedovi výboru pre financie a rozpočet pánovi Kollárovi, aby informoval Národnú radu o prerokovaní tohto návrhu zákona. Nech sa páči.
Hladký, Pavol, poslanec NR SR (2010-10-21):
Pán poslanec Fico, ja by som sa chcel dotknúť iba vašej zmienky o Považí a o Považskej Bystrici. Ste spomínal, že vďaka diaľnici sa bude výrazne na Považí ľuďom dariť lepšie ako sa im darí doteraz. Chcel by som vám iba pripomenúť, že v Považskej Bystrici mestské zastupiteľstvo a primátor, ktorí sú vlastne všetci a väčšina mestského zastupiteľstva zo strany SMER zadlžili toto mesto za štyri roky o viac ako 3 mil. eur. Považskej Bystrici hrozí nútená správa. Tu nebude rozhodovať to, či sa bude Považskej Bystrici dariť, či je tam diaľnica, ale to, akí ľudia budú v Považskej Bystrici vo vedení mesta. (Potlesk.)
Grendel, Gábor, podpredseda NRSR (2021-05-14):
Pán poslanec, na vystúpenie pána Kočiša.
Poliačik, Martin, poslanec NR SR (2019-03-27):
Ďakujem, pán predsedajúci. Ja som svoj názor na túto novelu povedal už v prvom čítaní, nevidím dôvod to opakovať. Oceňujem aspoň tú časť pozmeňujúceho návrhu, ktorá teda berie na vedomie, že sa zmenil svet z analógového na digitálny, ale stále si myslím, že keď už by sme mali; keď už ideme robiť takéto rozsiahle zmeny, tak by to malo ísť cez ministerstvo kultúry a cez riadne pripomienkovacie konanie a nie v novele, ktorá je poslanecká, v parlamente, ale budiš. Dúfam, že aspoň všetky príslušné organizácie, ktoré sa tým zaoberali a zaoberajú, mali možnosť sa k tomu vyjadriť. Čo sa týka pozmeňováku, podporujem ho, dúfam, že si ho osvoja aj navrhovatelia a že ten pozmeňovák podporia aj pri hlasovaní. Ja mám potom otázku ešte pri tých hymnách iných štátov, ako sa to vzťahuje napr. na hymny už neexistujúcich štátov, pretože pri príležitosti vzniku Česko-Slovenska celkom určite už oficiálnu delegáciu Česko-Slovenska mať nebudeme, ale hádam nebudeme zakazovať hranie česko-slovenskej hymny každý rok len kvôli tomu, že nemôže byť prítomná oficiálna delegácia štátu, ktorý už neexistuje, preto podporujem ten pozmeňovák. To slovíčko „iba“ by malo byť celkom určite vyškrtnuté, nijakým spôsobom sa nenachádza ani v dôvodovej správe, a preto si myslím, že ten pozmeňovák iba vlastne vracia ten nápad a ten, tú novelu tam, kde chcela byť, a to slovíčko je tam zbytočné. Ďakujem pekne.
Viskupič, Marián, poslanec NR SR (2020-11-05):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento zákon v druhom čítaní. Prosím, pán predsedajúci, dajte o mojom návrhu hlasovať.
Zmajkovičová, Renáta, podpredsedníčka NR SR (2013-09-04):
Pán poslanec Mikloško s reakciou. Nech sa páči.
Vons, Peter, poslanec NR SR (2021-11-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 28. januára 2022 a v gestorskom výbore do 31. januára 2022.
Ďuriš Nicholsonová, Lucia, podpredsedníčka NR SR (2018-10-18):
V rozprave teraz vystúpi pán poslanec Faič.
J. Figeľ, poslanec: (2003-09-23):
Problém častého citovania Schumana a Adenauera je v tom, že ono sa to dobre cituje, ale mali by sme ich aj žiť. Mám obavy, že pod niektoré časti návrhu by sa ani Schuman, ani Adenauer nepodpísali. A odporúčam veľmi vážne sa zaoberať ich posolstvom alebo postojmi, lebo potom máme ilúzie, že sme stále v ich línii. A, žiaľ, už istý čas to neplatí. A k tomu, či sme o tom mali vôbec diskutovať. Upozorňujem osobitne vládnych poslancov, že vo februári sme odhlasovali uznesenie, v ktorom žiadame vládu, aby predložila svoju pozíciu na medzivládnu konferenciu do tohto parlamentu. Žiaľ, museli sme sa ešte raz  toho dovolávať. A teraz máme problém, či vôbec o tom máme diskutovať. Tak sme to nemali žiadať. Načo máme diskutovať, keď je „vsjo jasno“.
Figeľ, Ján, podpredseda NR SR (2013-09-11):
S ďalšou faktickou Alojz Přidal.
P. Hrušovský, predseda NR SR: (2004-07-06):
(Hlasovanie.) 130 prítomných, 124 za návrh, 1 proti, 4 sa zdržali, 1 nehlasoval. Návrh sme schválili. Poprosím pána poslanca Malchárka. Pán poslanec Malchárek, aby ste z poverenia výboru pre hospodárstvo, privatizáciu a podnikanie uviedli návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 193/2001 Z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení  neskorších predpisov v znení zákona č. 156/2003 Z. z. Nech sa páči, pán poslanec Malchárek. J. Malchárek, poslanec: Ďakujem, pán predseda. Vážené dámy poslankyne, páni poslanci, nakoľko v rozprave nikto nevystúpil, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Danko, Andrej, predseda NR SR (2017-11-29):
Ďakujem. Chce sa vyjadriť pani spravodajkyňa?